CELEX: 22013D0164
Language: hr
Date: 2013-10-08 00:00:00
Title: Odluka Zajedničkog odbora EGP-a br. 164/2013 od 8. listopada 2013. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

27.2.2014   
            
            
               HR
            
            
               Službeni list Europske unije
            
            
               L 58/17
            
         
      ODLUKA ZAJEDNIČKOG ODBORA EGP-a
   br. 164/2013
   od 8. listopada 2013.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Direktivu 2010/53/EU Europskog parlamenta i Vijeća od 7. srpnja 2010. o standardima kvalitete i sigurnosti ljudskih organa namijenjenih transplantaciji (1), kako je ispravljena u SL L 243, 16.9.2010., str. 68., treba inkorporirati u Sporazum o EGP-u.
            
         
               (2)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   U poglavlje XIII. Priloga II. Sporazumu o EGP-u nakon točke 15.zm (Uredba Komisije (EU) br. 668/2009) umeće se sljedeće:
   
               „15.zn
            
            
               
                  32010 L 0053: Direktiva 2010/53/EU Europskog parlamenta i Vijeća od 7. srpnja 2010. o standardima kvalitete i sigurnosti ljudskih organa namijenjenih transplantaciji (SL L 207, 6.8.2010., str. 14.), kako je ispravljena u SL L 243, 16.9.2010., str. 68.
               Odredbe Direktive, u smislu ovog Sporazuma, sadrže sljedeće prilagodbe:
               Ova se Direktiva ne odnosi na Lihtenštajn, osim članaka 15. i 16. Definicije u članku 3. i opće odredbe u člancima 17. stavku 2. točki (h) i 23. odnose se samo na Lihtenštajn, u mjeri potrebnoj za prenošenje članaka 15. i 16. Direktive.”
            
         Članak 2.
   Tekstovi Direktive 2010/53/EU, kako su ispravljeni u SL L 243, 16.9.2010., str. 68. na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 9. listopada 2013. pod uvjetom da su sve obavijesti iz članka 103. stavka 1. Sporazuma o EGP-u podnesene Zajedničkom odboru EGP-a (2).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 8. listopada 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
         
      
   
   
      (1)  SL L 207, 6.8.2010., str. 14.
   
      (2)  Ustavni zahtjevi su navedeni.
   
      Izjava država EFTA-e uz Odluku br. 164/2013 od 8. listopada 2013. o uključivanju Direktive 2010/53/EU Europskog parlamenta i Vijeća od 7. srpnja 2010. o standardima kvalitete i sigurnosti ljudskih organa namijenjenih transplantaciji u Sporazum o EGP-u
      
         „Direktiva 2010/53/EU Europskog parlamenta i Vijeća od 7. srpnja 2010. o standardima kvalitete i sigurnosti ljudskih organa namijenjenih transplantaciji, na temelju članka 168. Ugovora o funkcioniranju Europske unije, čini važan dio zdravstvenog zakonodavstva i odgovara uvjetima zdravlja država EFTA-e. Sporazum o EGP-u ne pruža pravni temelj za javno zdravstvo jednako onome iz članka 168. Ugovora o funkcioniranju Europske unije. Inkorporacija ove Direktive ne dovodi u pitanje područje primjene Sporazuma o EGP-u.
         Ova izjava ne dovodi u pitanje članak 118. Sporazuma o EGP-u.”